OpenLLM-France/wikimedia huggingface dataset:
# Ten Years Thailand

Ten Years Thailand és una pel·lícula independent distòpica antologia tailandesa del 2018 escrita i dirigida per Aditya Assarat, Wisit Sasanatieng, Chulayarnon Siriphol i Apichatpong Weerasethakul. Basada en el format de la pel·lícula de Hong Kong del 2015 Ten Years, cadascun dels seus quatre segments ofereix la visió especulativa del director sobre una Tailàndia distòpica el 2028. La pel·lícula es va projectar a l'especial secció de projeccions al 71è Festival Internacional de Cinema de Canes. Un cinquè segment, dirigit per Chookiat Sakveerakul, no fou completat per la projecció a Canes.

## Premis

Va guanyar el premi a la millor pel·lícula a la secció Discoveries de la VIII edició de l'Asian Film Festival Barcelona.

## Referències

* ↑ «'Ten Years Thailand': Film Review, Cannes 2018». The Hollywood Reporter, 11-05-2018.
* ↑ «How Ten Years Thailand, inspired by controversial Hong Kong film, reflects on history and politics». South China Morning Post, 14-05-2018.
* ↑ «Visions of Another Day». The Nation, 17-05-2018. Arxivat 9 de desembre 2018 a Wayback Machine. «Còpia arxivada». Arxivat de l'original el 2018-12-09. [Consulta: 20 març 2022].
* ↑ “Balloon” s’emporta el premi a la millor pel·lícula de l’Asian Film Festival Barcelona 2020, Casa Àsia, 9 de desembre de 2020

## Enllaços externs

* tràiler oficial a Canes a YouTube
# The Irish Times

The Irish Times és un diari irlandès de gran format fundat el 29 de març de 1859. L'editor des de 2017 és Paul O’Neill, que va succeir a Kevin O’Sullivan el 2011. És publicat tots els dies excepte el diumenge. Durant la segona meitat del 2009 tenia una tirada de 106.926 exemplars diaris.
Tot i que es va formar com un diari nacionalista irlandès protestant, en les últimes dues dècades i sota nous propietaris s'ha convertit en un portaveu dels unionistes, que reclamen que Irlanda mantingui vincles estrets o es converteixi en part del Regne Unit.

## Coll·laboradors famosos

* Garret FitzGerald
* Flann O'Brien
* Maeve Binchy

## Referències

* ↑ «Paul O’Neill appointed new ‘Irish Times' Editor» (en anglès). Irish Times, 05-04-2017. [Consulta: 22 agost 2020].
* ↑ «Fall in newspaper circulation» (en anglès).
* ↑ O'Brien, Mark. The Irish Times: A History. Four Courts Press, 2008. ISBN 978-1-84682-123-3.

## Enllaços externs

* The Irish Times (anglès)
* The Irish Times' Crosswords (anglès)
# Tectònica de pell gruixuda

La tectònica de pell gruixuda és un dels estils de deformació tectònica que pot tenir lloc en situacions d'escurçament de l'escorça continental. Es caracteritza per la presència de falles que travessen l'escorça, afectant tant a l'escorça superior com a la inferior. El terme es contraposa al de tectònica de pell fina, estil de deformació més freqüent, caracteritzat pel apilament d'encavalcaments que afecten principalment a la coberta sedimentària i en menor mesura al basament cristal·lí. L'escurçament cortical és menor en la deformació de pell gruixuda que en la de pell fina.
Un exemple es pot veure en l'apilament de grans fragments corticals que formen l'estructura de l'Himàlaia, a causa de la col·lisió de masses d'escorça continental amb escorça continental, entre els quals la subducció no és possible.

## Referències

* ↑ Vicente, G. de (2009) «Guía ilustrada de los cabalgamientos alpinos en el Sistema Central». Reduca (Geología). Serie Geología Regional, 1 (1): 1-151
* ↑ Pfiffner, A. «Thick-skinned and thin-skinned styles of continental contraction». Geological Society of America Special Papers, 414, 2006, pàg. 153–177. DOI: 10.1130/2006.2414(09).
* ↑ Frisch, W.; Martin Meschede, M. y Blakey, R.. «Young orogens – the Earth’s loftiest places». A: Plate tectonics, 2011, p. 171-187. DOI 10.1007/978-3-540-76504-2_13.
# Teresa de Saxònia-Hildburghausen

Teresa de Saxònia-Hildburghausen, reina de Baviera (Hildburghausen 1792 - Múnic 1854). Princesa de Saxònia-Hildburghausen amb el tractament d'altesa que contragué matrimoni amb el rei Lluís I de Baviera.
Nascuda a la localitat de Hildburghausen, capital del ducat de Saxònia-Hildburghausen, el dia 8 de juliol de 1792, essent filla del duc Frederic I de Saxònia-Altenburg i de la duquessa Carlota de Mecklenburg-Strelitz. Teresa era neta per via paterna del duc Ernest Frederic III de Saxònia-Hildburghausen i de la princesa Ernestina de Saxònia-Gotha; mentre que per via materna era neta del gran duc Carles II de Mecklenburg-Strelitz i de la landgravina Frederica de Hessen-Darmstadt.
El dia 12 d'octubre de 1810 contragué matrimoni a Múnic amb el rei Lluís I de Baviera, fill del rei Maximilià I Josep de Baviera i de la landgravina Augusta de Hessen-Darmstadt. La parella tingué els següents fills:
* SM el rei Maximilià II de Baviera, nascut a Múnic 1811 i mort el 1864. Es casà amb la princesa Maria de Prússia el 1842 a Múnic.
* SAR la princesa Matilde de Baviera, nada a Augsburg el 1813 i morta a Darmstadt el 1862. Es casà amb el gran duc Lluís III de Hessen-Darmstadt el 1833 a Múnic.
* SM el rei Otó I de Grècia, nat a Salzburg el 1815 i mort a Bamberg el 1867. Es casà amb la duquessa Amàlia d'Oldenburg el 1836 a Oldenburg.
* SAR la princesa Teodora de Baviera, nada a Würzburg el 1816 i morta a Würzburg el 1817.
* SAR el príncep Leopold de Baviera, nat a Würzburg el 1821 i mort a Múnic el 1912. Es casà a Florència el 1844 amb l'arxiduquessa Augusta d'Àustria-Toscana.
* SAR la princesa Adelgunes de Baviera, nada a Würzburg el 1823 i morta a Múnic el 1914. Es casà a Múnic el 1842 amb el duc Francesc V de Mòdena.
* SAR la princesa Hildegard de Baviera, nada a Würzburg el 1825 i morta a Viena el 1864. Es casà a Múnic amb l'arxiduc Albert d'Àustria.
* SAR la princesa Alexandra de Baviera, nada a Aschaffenburg el 1826 i morta a Múnic el 1876.
* SAR el príncep Adalbert de Baviera, nat a Múnic el 1828 i mort a Nymphenburg el 1875. Es casà a Madrid el 1856 amb la infanta Amàlia d'Espanya.
Amb motiu de les noces de la princesa Teresa de Saxònia-Hildburghausen s'inicià a Múnic la tradicional festa de la cervesa, popularment anomenada Oktoberfest. La princesa morí a Múnic el dia 10 de març de 1864 a l'edat de 72 anys.
# Tiranet dels iungues

El tiranet dels iungues (Phyllomyias weedeni) és una espècie d'ocell de la família dels tirànids (Tyrannidae).

## Hàbitat i distribució

Habita els boscos del sud-est del Perú i nord-oest de Bolívia.

## Referències

* ↑ «Tiranet dels iungues». Cercaterm. TERMCAT, Centre de Terminologia. Rev. 20/06/2021(català)
# Tiranet menut

El tiranet menut (Zimmerius parvus) és un ocell de la família dels tirànids (Tyrannidae).

## Hàbitat i distribució

Habita boscos oberts i clars de les terres baixes d'Hondures i des de Nicaragua i Costa Rica fins Panamà i nord-oest de Colòmbia.

## Referències

* ↑ «Tiranet menut». Cercaterm. TERMCAT, Centre de Terminologia. Rev. 20/06/2021(català)
# Thomas Partey

Thomas Teye Partey (nascut el 13 de juny de 1993), conegut simplement com a Thomas, és un jugador professional de futbol de Ghana, que juga com a migcampista defensiu per l'Arsenal FC.

## Palmarès
### Atlético de Madrid

* 1 Lliga Europa de la UEFA: 2017-18.
* 1 Supercopa d'Europa: 2018.

## Referències

* ↑ FEATURE: From Odumase to Madrid: Thomas Partey has arrived; , novembre 17, 2017
* ↑ «Acta del Partido celebrado el 18 de maig de 2019, en Valencia» (en castellà). Royal Spanish Football Federation. Arxivat de l'original el 8 de març 2020. [Consulta: 17 juny 2019].
* ↑ Sanders, Emma. «Real Madrid 2–4 Atlético de Madrid», 15-08-2018. [Consulta: 4 agost 2019].
# The Collection: Simon & Garfunkel

The Collection: Simon & Garfunkel és una caixa recopilatòria de sis discs del duet estatunidenc Simon & Garfunkel. El conjunt comprèn els cinc àlbums d'estudi i un DVD el concert gratuït que dugueren a terme el 19 de setembre de 1981 al Central Park de Nova York. Tots sis discs són en format mini-LP i els àlbums contenen les pistes bonus que foren presentades a The Columbia Studio Recordings (1964-1970). Tots els discs i les seves caràtules es troben dins d'una caixa on es representa la imatge en silueta del duet amb Paul Simon aguantant una guitarra i Art Garfunkel assegut en un tamboret.

## Llista de cançons

Les cançons són les dels àlbums següents:
* Wednesday Morning, 3 A.M. – octubre de 1964
* Sounds of Silence – gener de 1966
* Parsley, Sage, Rosemary and Thyme – octubre de 1966
* Bookends – abril de 1968
* Bridge Over Troubled Water – gener de 1970
* The Concert in Central Park (DVD)
# The Clown's Best Performance

The Clown's Best Performance, també titulada “The Clown and His Best Performances”, és una pel·lícula muda de la Vitagraph protagonitzada per John Bunny i Kenneth Casey. Basada, en el relat "Boum-Boum" de Jules Claratie, la pel·lícula es va estrenar el 1 d’agost de 1911.

## Argument

Els pares del petit Paul Linton el porten a veure una sessió de circ dels Sawdus Bros. i el noi queda fascinat amb el pallasso "Boum-Boum" que duu un petit tambor. A casa, el noi amb un tambor intenta imitar els gags del pallasso i declara que quan sigui gran ell vol ser el clown més important del món. Unes setmanes després, el Paul cau malalt i té molta febre i mentre delira parla constantment de divertit pallasso del circ. Tot i la insistència dels pares i el metge el noi no col·labora i no vol prendre les medecines. A través dels seus deliris els pares aprenen que l’únic que desitja el noi és veure el pallasso i comprenen que això seria una bona manera de remuntar-li la salut. Li compren una nina que és un pallasso però no funciona. Al final, Mr. Linton parla amb el pallasso i li demana, com a favor especial, que faci una actuació pel seu fill petit, que anhela la seva presència. El pallasso accepta i, quan el noi el veu dret davant seu, somriu i millora ben aviat. Abans que el seu amic del circ hagi marxat, el nen malalt ha descansat, ha recuperat la temperatura normal i comença la seva convalescència.

## Repartiment

* John Bunny (el clown)
* Kenneth Casey (Paul Linton)
* Hal Wilson (el pare de Paul)
* Alec B. Francis
* Edith Halleran

## Referències

* 1 2 «Complete record of current films». Motography, 01-08-1911, pàg. 101.
* ↑ «The Clown's Best Performance (1911) - IMDb». [Consulta: 2 gener 2021].
* 1 2 «“The Clown’s Best Performance”». The Moving Picture World 9, 6, 19 d’agost 1911, pàg. 464.
* ↑ «The Clown and His Best Performance». The Moving Picture World 9, 3, 29-07-1911, pàg. 226.
# The Hamptons

The Hamptons és un terme referit a diversos llocs a l'est de Long Island a l'estat de Nova York, als Estats Units. Són ben coneguts per ser un lloc de vacances per als estatunidencs més rics, i un lloc on els més afortunats de la ciutat de Nova York poden passar l'estiu o els caps de setmana. Als Estats Units, quan hom parla de gent opulenta, és molt comú sentir la frase, "una casa a The Hamptons".
L'àrea East Hampton ("Hampton Oriental") generalment es considera la més rica i la més exclusiva, on hi viuen moltes celebritats i milionaris.
Malgrat la idea popular dels Hamptons com una comunitat de classe benestant i d'alts ingressos econòmics, els Hamptons també són llar dels de classe econòmica baixa; fins i tot al suposadament opulent East Hampton, hi ha treballadors immigrants de països en vies de desenvolupament, que es muden allà per obtenir alguna oportunitat de treball i aprofitar la conjuntura de la creixent indústria de construcció creada per la demanda de grans cases.

## Habitants famosos de The Hamptons

* Star Jones
* Sarah Jessica Parker i Matthew Broderick
* Ron Perlman
* Kimora Lee Simmons
* Jackie Onassis
* Katie Couric
* Christie Brinkley
* Jerry Seinfeld
* Gwyneth Paltrow
* Kelly Ripa
* Blake Lively
* Steven Spielberg i Kate Capshaw
* Renée Zellweger
* Caroline Kennedy
* Russell Simmons
* Diddy
* Roy Scheider
* Calvin Klein
* Ralph Lauren
* Alec Baldwin
* Ira Rennert
* Chanelle Rivas
* Paris Hilton
* Tiger Woods
* Fergie
* Lady Gaga
* Joanne Kathleen Rowling
# The Fletcher Memorial Home

The Fletcher Memorial Home és un tema del grup britànic de rock progressiu Pink Floyd que apareix en l'àlbum The Final Cut de 1983 i també a la compilació Echoes: The Best of Pink Floyd de 2001.
Aquesta peça tracta de la visió que Roger Waters té de la Guerra de les Malvines i menciona un nombre considerable de dirigents de l'època: Ronald Reagan president dels Estats Units, Margaret Thatcher, primera ministra britànica, Leònides Breznev, dirigent de l'URSS, Menahem Begin, primer ministre d'Israel. Waters els descriu com uns tirans incurables que no són capaços de comprendre res més que la violència i la seva imatge en les pantalles de televisió.
El narrador suggereix que s'haurien de posar tots els nois que s'han fet grans massa ràpid (overgrown infants) en una casa de jubilació especial, la Fletcher Memorial Home del títol. A la darrera frase també es demana que s'apliqui la solució final, és a dir, l'execució per gas de totes les persones així es causa més mort i destrucció. Es mostra el nihilisme de tot l'àlbum que tracta temes com l'holocaust, les armes nuclears i el final de la humanitat.
Està situada en l'àlbum entre els temes Get Your Filthy Hands Off My Desert i Southampton Dock que critiquen violentament la Guerra de les Malvines. Per Waters aquest conflicte fou una veritable traïció envers els soldats britànics que van combatre a la II Guerra Mundial i va pensar que els soldats dels dos bàndols, britànics i argentins, només foren peons dels seus dirigents. Per a Thatcher la guerra fou una manera de salvar la seva carrera i popularitat que estaven en caiguda lliure. El tema també evoca el comunisme i les dictadures premeditades de gent com Joseph McCarthy i Richard Nixon.
El Fletcher que apareix en el títol és un homenatge al pare de Roger Waters, Eric Fletcher Waters que va morir en l'Operació Shingle, el desembarcament d'Anzio.

## Referències

* ↑ Echoes: The Best of Pink Floyd
* ↑ songfacts.com, The Fletcher Memorial Home by Pink Floyd
# The Lemon Day

El "The Lemon Day" és un festival gratuït de música independent que se celebra al municipi de Capellades a finals de juny o principis de juliol. El grup promotor és l'Associació d'Amics del Rock’n'Roll i Una Mica de Pop de Capellades (AARRUMPC). Al llarg de les seves edicions hi han actuat bandes locals i internacionals, sempre amb la finalitat d'apropar nous estils musicals a la població i a la comarca de l'Anoia. La primera edició va ser l'any 2005, i des del 2007 s'ubica al Parc de la Font Cuitora. El 2015 va anunciar l'última edició, però pel 2019 el festival ha anunciat el seu retorn.

## Edicions

* 2005 (23 de juliol): amb Nueva Vulcano, Ambar Pool i Palmute, al pati de la Societat La Lliga, a Capellades.
* 2007 (7 de juliol): van actuar Nisei, Pomez, Daniel Ardura, Melody Nelson, Segals, Hule, Hipnosis Kardiaka i Paul is Dead
* 2008 (5 de juliol): va comptar amb Cataplausia, Nueva Vulcano, Virüs, Ambar Pool, Alado Sincera, Polandsonora, Songstore, Chemical Cusins i Arckh
* 2009 (4 de juliol): amb les actuacions de Moya Kalongo, Furguson, Tom Cary, Unborn, Anímic, Sedaiós, Elvira, Dj Santisan, Chemical Cusins
* 2010 (10 de juliol): Me and the Bees, Joan Colomo, Pal, Borrokan, Nueva Vulcano, Two Dead Cats, Pony Bravo, Lasers i Chemical Cusins
* 2011(9 de juliol): amb Mursego, Fajardo, Dúo Cobra, Parmesano, Margarita, Fordamage, Za!, Fiera i Chemical Cusins.
* 2012 (7 de juliol): amb Marina Gallardo, Senior i el Cor Brutal, Ainara LeGardon, Aina, Lisabö, Betunizer, Chemical Cusins i Dj Santisan.
* 2013 (6 de juliol): van actuar Joaquín Pascual, Juli Bustamante, Fred i Son, El Petit de Cal Eril, Mazes, Shield your Eyes, Za!, Jupiter Lion, The Suicide of Western Culture i Crocanti.
* 2014 (5 de juliol): van actuar Alberto Montero, Crocanti, Eh!, Desert, Dos Piedras, Isasa, Negro, No More Lies, Picore i We Love Dolce Vita
* 2015 (4 de juliol): amb les actuacions de Joan Colomo, Ainara LeGardon, Betunizer, Mursego, Cataplàusia, Nueva Vulcano, Pony Bravo, Za!, Parmesano, i Chemical Cusins.
* 2019 (29 de juny): comptarà amb Hidrogenesse, The Unfinished Sympathy, Me and the bees, Joan Colomo, L'hereu escampa, vàlius, DobleCapa, Sandré i Chemical Cusins.

## Altres esdeveniments

The Lemon Day organitza un vermut el mes d'agost, dintre de la programació de la festa major de Capellades, i un altre amb motiu del Mercat Figueter de Capellades. Per aquests concerts hi han passat El Petit de Cal Eril, Renaldo & Clara, Ferran Palau, Meconio, Da Souza, vàlius i Beach Beach, entre molts d'altres.

## Referències

* ↑ CAPELLADES, NANDO CRUZ /. «Diez años de Lemon son...» (en castellà), 05-07-2015. [Consulta: 14 juny 2019].
* ↑ «The Lemon Day regresa el 29 de juny tras tres años de parón (2019)» (en castellà), 17-04-2019. [Consulta: 14 juny 2019].
* ↑ «Lisabö encapçalen el festival gratuït The Lemon Day de Capellades», 04-07-2012. [Consulta: 14 juny 2019].
# Illes Sjuøyane

Les Illes Sjuøyane (Sjuøyane en noruec vol dir Set Illes) són un grup d'illes deshabitades pertanyents a Noruega que es troben a la part septentrional de l'arxipèlag de Svalbard al nord del continent, a uns 20 km al nord de Nordaustlandet, la segona illa més gran de les Svalbard.
Les illes són la massa terrestre més septentrional accessible per mitjans normals, a 1024,3 quilòmetres al sud del pol Nord.
Està format per tres illes principals, Phippsøya, Martensøya i Parryøya, així com cinc illots i roques que són Nelsonøya, Waldenøya, Tavleøya, Vesle Tavleøya i Rossøya.
Les Sjuøyane i les seves aigües circumdants estan incloses a la Reserva Natural de Nordaust-Svalbard des de l'1 de gener de 1973.

## Història

Les Sjuøyane apareixen per primera vegada en un mapa de l'holandès Hendrick Doncker (1663). Pieter Goos (1666) i altres cartògrafs van seguir-lo aviat. Cornelis Giles i Outger Rep (c. 1710) van ser els primers a posar les illes en la seva posició correcta. És possible que les illes s'haguessin albirat ja el 1618, ja que es diu que un balener d'Enkhuizen va veure les illes aquell any. Com que cartògrafs sovint anaven alguns anys endarrerits dels descobriments reals, aquesta afirmació podria ser certa, tot i que no hi ha proves.

## Referències

* ↑ Conway, W. M.. Cambridge University Press. No Man’s Land: A History of Spitsbergen from Its Discovery in 1596 to the Beginning of the Scientific Exploration of the Country.
# Dominick Arduin

Dominick Arduin (1961– 2004) va ser una exploradora francesa que va desaparèixer en el seu intent d'esquiar fins al Pol Nord.
En 1988, Arduin es va traslladar a Finlàndia i durant 15 anys va treballar com a guia en la Lapònia finlandesa, aconseguint la doble nacionalitat. Arduin deia sobre si mateixa que havia crescut en els Alps, que es va quedar òrfena de molt jove, que havia aconseguit recuperar-se d'un càncer i que havia estat filla única, a part d'una germana morta.
Arduin va aconseguir el Pol Nord Magnètic en la primavera de 2001. Va ser rescatada després del seu primer intent fallit d'aconseguir el Pol Nord geogràfic en 2003. La majoria dels seus dits van haver de ser amputats per congelació.
El 5 de març de 2004 Arduin va començar el seu segon intent per convertir-se en la primera dona a esquiar sola fins al Pol Nord. Va partir del Cap Arctichesky a Sibèria. Va perdre contacte després d'un dia de viatge. La cerca en helicòpter per localitzar-la va ser infructuosa, encara que es va aconseguir recuperar a un altre viatger, Frédéric Chamard-Boudet. La cerca va finalitzar el 21 de març. Probablement, Arduin va morir ofegada mentre intentava remar sobre una esquerda en el gel.

## Referències

* ↑ «Wikiwix's cache». Arxivat de l'original el 2021-09-05. [Consulta: 2 gener 2018].
* ↑ «Dominick Arduin portée disparue sur la route du pôle» (en francès). Libération.fr.
* ↑ «Everest news - Mount Everest by climbers», 16-04-2003. Arxivat de l'original el 2008-07-22. [Consulta: 22 juliol 2008].
* ↑ «Mount Everest news - Mount Everest by climbers», 28-11-2008. Arxivat de l'original el 2008-07-22. [Consulta: 22 juliol 2008].
* ↑ «World Briefing: The Arctic». The New York Times, 16-03-2004 [Consulta: 22 juliol 2008].
* ↑ «`Final hunt for lost polar trekker». BBC News, 16-03-2004 [Consulta: 22 juliol 2008].
* ↑ «`Chamart-Boudet Frédéric`». [Consulta: 1r maig 2015].
# Portada/efemèride novembre 1

Portada del primer exemplar de La Llumanera de Nova York.
« 31 d'octubre · 1 de novembre · 2 de novembre »
# Laia Vives i Clos

Laia Vives i Clos (Barcelona, 17 de maig de 1987) és una exjugadora d'hoquei sobre patins catalana, en la posició de portera.
Nascuda a Barcelona, va créixer a Santa Coloma de Farners, on s'inicià en la pràctica de l'hoquei sobre patins al Club Hoquei Farners en la posició de portera. El 2001 va fitxar pel Club Patí Voltregà, entitat en la qual va jugar durant la resta de la seva trajectòria esportiva, i debutant a la màxima categoria. Entre d'altres èxits, va aconseguir cinc Copes d'Europa, cinc Campionats d'Espanya, cinc OK Lliga, sis Copes de la Reina, set Lligues catalanes i una Copa Catalana. Internacional amb la selecció espanyola en categories inferiors, va aconseguir el Campionat d'Europa sub-19 el 2005. Amb l'absoluta va guanyar un Campionat del Món el 2008 i un d'Europa el 2009. Amb la selecció catalana d'hoquei sobre patins va ser internacional en vuit ocasions, aconseguint una Golden Cup de 2009 i el subcampionat de la Copa Amèrica de 2010.
Després d'assolir un palmarès prolífic durant més de quinze anys, decidí retirar-se de la competició esportiva el maig de 2017. El 10 de juny se li retí un homenatge al Pavelló d'Esports de Sant Hipòlit de Voltregà, organitzat pel CP Voltregà i la Penya Sac i Ganxo, en el qual es disputà una trobada i un partit entre excompanyes i aficionats. També va rebre la medalla del Comitè Olímpic Espanyol de l'any 2009 per la seva trajectòria esportiva.

## Palmarès
### Clubs

* 5 Copes d'Europa d'hoquei sobre patins femenina: 2007-08, 2010-11, 2012-13, 2015-16 i 2016-17
* 5 Campionats d'Espanya d'hoquei sobre patins femení: 2003, 2005, 2006, 2007, 2008
* 5 Lligues espanyoles d'hoquei sobre patins femenina: 2010-11, 2011-12, 2012-13, 2013-14, 2015-16
* 6 Copes espanyoles d'hoquei sobre patins femenina: 2006, 2007, 2008, 2011, 2014, 2017
* 7 Lligues catalanes d'hoquei sobre patins femenina: 2002-03, 2003-04, 2004-05, 2005-06, 2006-07, 2007-08, 2008-09
* 1 Copa catalana d'hoquei sobre patins femenina: 2012

### Selecció catalana

* 1 medalles d'argent a la Copa Amèrica d'hoquei sobre patins: 2010
* 1 Golden Cup: 2009

### Selecció espanyola

* 1 medalla d'or al Campionat del Món d'hoquei patins femení: 2008
* 1 medalla d'argent al Campionat del Món d'hoquei patins femení: 2006
* 2 medalles de bronze al Campionat del Món d'hoquei patins femení: 2004, 2010
* 1 medalla d'or al Campionat d'Europa d'hoquei patins femení: 2009
* 1 medalla d'argent al Campionat d'Europa d'hoquei patins femení: 2007
* 1 medalla de bronze al Campionat del Món d'hoquei patins femení: 2005

## Referències

* ↑ «Laia Vives i Clos». Enciclopèdia de l'esport català. Barcelona: Grup Enciclopèdia Catalana.
* ↑ «Laia Vives: "Entrenem i tenim tracte de professionals, però no ens paguen com a tal"». LaXarxa.com, 21-05-2017. [Consulta: 12 juny 2019].
* ↑ «Laia Vives rep un homenatge per la seva brillant trajectòria sota els pals». FCPatinatge.cat, 14-06-2017. [Consulta: 12 juny 2019].
* ↑ «Laia Vives Clos» (en castellà). COE.es. [Consulta: 9 desembre 2020].

## Enllaços externs

* Fitxa de Laia Vives i Clos - RinkHockey.net (anglès)
* HockeyGlobal.net - Vídeo entrevista (2010)